cyanic-selkie/wikianc huggingface dataset:
অম্বুবাচী মেলা
অম্বুবাচীর নিয়ম
অম্বুবাচীর দিন থেকে পরর্বতী তিন দিন পর্যন্ত কামাখ্য দেবীর দুয়ার বন্ধ থাকে ও এই সময়ে কোনো ধরনের মা‌‌ঙ্গলিক কার্য করা যায়না। চতুর্থ দিন থেকে মঙ্গলিক কাজে কোনো বাধা থাকেনা। অম্বুবাচীর সময় হাল ধরা, গৃহ প্রবেশ, বিবাহ ইত্যাদি শুভ কাজ করা নিষিদ্ধ থাকে ও এই সময়ে মঠ-মন্দিরের প্রবেশদ্বার বন্ধ থাকে।
অম্বুবাচী মেলা
অম্বুবাচীর সময় হিন্দু ধর্মীয় লোকেরা শক্তি পূজার স্থানগুলোতে আয়োজন করা উৎসবকে অম্বুবাচী মেলা বলা হয়। ভারতের অসম রাজ্যের গুয়াহাটি শহরের কামাখ্যা দেবীর মন্দিরে প্রতি বৎসর অম্বুবাচী মেলার আয়োজন করা হয়। আম্বুবাচী আরম্ভের প্রথম দিন থেকে কামাখ্যা দেবীর দ্বার বন্ধ রাখা হয় ফলে আম্বুবাচীর সময় দেবী দর্শন নিষিদ্ধ থাকে। চতুর্থ দিন দেবীর স্নান ও পূজা সম্পূর্ণ হওয়ার পর কামাখ্যা মাতার দর্শন করার অনুমতি দেওয়া হয়। ভারতের বিভিন্ন প্রান্তের থেকে আসা লক্ষ লক্ষ ভক্তেরা (বর্তমান দিনে বিদেশ থেকে আসে) কামাখ্যা মন্দিরের চতুর্দিকে বসে কীর্ত্তন করেন। মন্দিরের বাহিরে প্রদীপ ও ধূপকাঠী জ্বালিয়ে দেবীকে প্রনাম করেন। অম্বুবাচী নিবৃত্তির দিন পান্ডারা ভক্তদের রক্তবস্ত্র উপহার দেন। দেবী পীঠের এই রক্তবস্ত্র ধারণ করিলে মনোকামনা পূর্ণ হয় বলে ভক্তেরা বিশ্বাস করেন। এই রক্তবস্ত্র পুরুষেরা ডানহাত বা গলায় ও মহিলারা এই বস্ত্র বাওহাত বা গলায় পরিধান করেন। রক্তবস্ত্র পরিধান করে শ্মশান বা মৃতের ঘরে যাওয়া নিষিদ্ধ। কামাখ্যা ধামের অম্বুবাচী মেলা আন্তর্জাতিক ও জাতীয় সম্প্রীতি রক্ষার জন্য বিশেষ ভূমিকা পালন করেছে।
লিওনেল টেনিসন, তৃতীয় ব্যারন টেনিসন
লিওনেল হালাম টেনিসন, তৃতীয় ব্যারন টেনিসন (Lionel Tennyson; জন্ম: ৭ নভেম্বর, ১৮৮৯ - মৃত্যু: ৬ জুন, ১৯৫১) লন্ডনের ওয়েস্টমিনস্টার এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। এছাড়াও, হ্যাম্পশায়ার ও ইংল্যান্ড দলের অধিনায়কের দায়িত্বে ছিলেন তিনি।
ঘরোয়া প্রথম-শ্রেণীর ইংরেজ কাউন্টি ক্রিকেটে হ্যাম্পশায়ারের প্রতিনিধিত্ব করেছেন তিনি। দলে তিনি মূলতঃ ডানহাতি ব্যাটসম্যানের দায়িত্ব পালন করতেন। পাশাপাশি দলে প্রয়োজনে ডানহাতে ফাস্ট বোলিংয়ে পারদর্শীতা দেখিয়েছেন লিওনেল টেনিসন।
প্রারম্ভিক জীবন
বিখ্যাত কবি আলফ্রেড লর্ড টেনিসনের নাতি ছিলেন লিওনেল টেনিসন। ১৯২৮ সালে পিতার কাছ থেকে পদবীধারী হন। এরপূর্বে সম্মানীয় লিওনেল টেনিসন নামে পরিচিত ছিলেন তিনি। তার কাকার নামও তার নামের।
এটন কলেজে অধ্যয়নকালীন তিনি ফাস্ট বোলার হিসেবে খেলতেন। নিয়মিতভাবে প্রথম-শ্রেণীর ক্রিকেট খেলার জন্য ১৯১৩ সালে হ্যাম্পশায়ার ক্লাবের সাথে চুক্তিবদ্ধ হন। সেখানে তিনি খুব কমই বোলিং করতেন। প্রথম বিশ্বযুদ্ধ চলাকালে রাইফেল ব্রিগেডে কাজ করেন ও ফ্রান্সে নিযুক্ত হন। দুইবার তাকে ফেরৎ পাঠানো হয় ও তিনবার আহত হন তিনি।
কাউন্টি ক্রিকেট
১৯১৯ থেকে ১৯৩২ সাল পর্যন্ত হ্যাম্পশায়ার ক্লাবের অধিনায়কের দায়িত্ব পালন করেছেন লিওনেল টেনিসন। তন্মধ্যে, ১৯২২ সালে ওয়ারউইকশায়ারের বিপক্ষে অনুষ্ঠিত স্মরণীয় খেলাটিতেও দলকে পরিচালনা করেছেন। প্রথম ইনিংসে মাত্র ১৫ রানে গুটিয়ে যায় হ্যাম্পশায়ার দল। ফলো-অনের কবলে পরে তারা ৫২১ রান তুলে ও শেষ পর্যন্ত ১৫৫ রানে জয় পায় হ্যাম্পশায়ার।
ঘরোয়া ক্রিকেটে অসামান্য ক্রীড়াশৈলী প্রদর্শনের স্বীকৃতিস্বরূপ ১৯১৪ সালে উইজডেন কর্তৃক বর্ষসেরা ক্রিকেটার মনোনীত হন।
খেলোয়াড়ী জীবন
সমগ্র খেলোয়াড়ী জীবনে ইংল্যান্ডের পক্ষে নয় টেস্টে অংশগ্রহণের সুযোগ ঘটে তার। তন্মধ্যে, ১৯১৩-১৪ মৌসুমে জনি ডগলাসের নেতৃত্বাধীন ইংরেজ দলের সদস্যরূপে পাঁচটিতে অংশ নেন। ১৩ ডিসেম্বর, ১৯১৩ তারিখে দক্ষিণ আফ্রিকার বিপক্ষে টেস্ট অভিষেক হয় তার।
বিদেশ গমন
ভারত, দক্ষিণ আফ্রিকা ও ওয়েস্ট ইন্ডিজে বেশ কয়েকবার টেস্টবিহীন খেলায় অংশগ্রহণের জন্য সফর করেন।
১৯২৭ সালের শুরুতে ইংল্যান্ডের সাবেক টেস্ট ক্রিকেট অধিনায়ক হিসেবে তার নেতৃত্বে পার্সি ফেন্ডার ও আর্নেস্ট টিল্ডসলের ন্যায় টেস্ট ক্রিকেটারসমৃদ্ধ ইংরেজ দলকে নিয়ে ওয়েস্ট ইন্ডিজে খেলতে আসেন। দলটি জ্যামাইকা একাদশের বিপক্ষে তিনটি প্রতিনিধিত্বমূলক প্রথম-শ্রেণীর খেলায় অংশ নেয়। ১৯২৮ সালের শুরুরদিকে টেনিসনের নেতৃত্বে আরও একটি দল জ্যামাইকায় খেলতে এসেছিল। প্রথম দুইটিতে জ্যামাইকা জয়ী হয় ও তৃতীয়টি ড্রয়ে পরিণত হয়।
সামরিক জীবন
১৯৩৩ সালে আত্মজীবনীমূলক গ্রন্থ ‘ফ্রম ভার্স ও ওর্স’ প্রকাশ করেন। যুদ্ধে দ্বিতীয়বারের মতো পশ্চিম রণাঙ্গন থেকে তার ফিরে আসাকে ঘিরে এ গ্রন্থে তুলে ধরেন তিনি।
৯ আগস্ট, ১৯৩১ তারিখে লন্ডনের চেলসীভিত্তিক আঞ্চলিক সেনা ইউনিট রয়্যাল আর্টিলারির ৫১তম হেভি এন্টি-এয়ারক্রাফ্ট রেজিমেন্টের সম্মানীয় কর্নেল হিসেবে নিযুক্ত হন তিনি। ১৯৪৭ সাল পর্যন্ত এ পদে নিযুক্ত ছিলেন লিওনেল টেনিসন।
ব্যক্তিগত জীবন
৬ জুন, ১৯৫১ তারিখে ৬১ বছর বয়সে পূর্ব সাসেক্সের বেক্সহিল-অন-সী এলাকায় লিওনেল টেনিসনের দেহাবসান ঘটে।
প্রতিমা বড়ুয়া পাণ্ডে
প্রতিমা বড়ুয়া পাণ্ডে (প্ৰতিমা বৰুৱা পাণ্ডে) (৩ অক্টোবর, ১৯৩৫ – ২৭ ডিসেম্বর ২০০২) ছিলেন জনপ্রিয় লোকগীতি গায়িকা। জাতীয় পুরস্কারপ্রাপ্ত প্রতিমা বড়ুয়া পাণ্ডে বিখ্যাত ছিলেন তাঁর অমর গোয়ালপাড়িয়া গান হস্তির কন্যা এবং মোর মাহুত বন্ধুরের জন্য। তিনি ছিলেন প্রকৃতীশচন্দ্র বড়ুয়ার কন্যা এবং দেবদাসখ্যাত চলচ্চিত্র পরিচালক প্রমথেশ বড়ুয়ার ভাইঝি।
শৈশব
প্রতিমা বড়ুয়া ১৯৩৫ সালের ৩ অক্টোবর পশ্চিম আসামের ধুবড়ী জেলার গৌরিপুরের রাজ পরিবারে জন্ম গ্রহণ করেন।তার মাতার নাম মালতীবালা বড়ুয়া। তিনি প্রাথমিক শিক্ষা গ্রহণ করেন কলকাতার গোখেল মেমোরিয়াল গার্লস স্কুলে এবং মাধ্যমিক শিক্ষা গ্রহণ করেন অসমের গৌরীপুর বালিকা বিদ্যালয়ে। তিনি ১৯৫৩ সনে প্রবেশিকা পরীক্ষায় উত্তীর্ণ হন। সাউথ ক্যালকাটা গার্লস কলেজে ভর্তি হলেও লেখাপড়া শেষ করেননি প্রতিমা পাণ্ডে।
পুরস্কারসমূহ
কালজয়ী গোয়ালপাড়ীয়া লোকগীতি জনপ্রিয় করণের জন্যে প্রতিমা বরুয়া পাণ্ডে, ভারতের রাষ্ট্রীয় পদ্মশ্রী এবং সংগীত নাটক একাডেমী পুরস্কার দ্বারা ভূষিত হন।
অনুপার্জিত আয় অন্বেষণ
অনুপার্জিত আয় অন্বেষণ হল সামাজিক বা রাজনৈতিক পরিবেশে কারসাজির করার মাধ্যমে নতুন সম্পত্তি সৃষ্টি না করেই নিজের বিদ্যমান সম্পত্তি বৃদ্ধি করা। সরকারি নীতির উপর প্রভাব খাটিয়ে উপকারী ভর্তুকি নিয়ে, কম কর দিয়ে, কোনও পণ্য বা সেবাতে কৃত্রিম ঘাটতি সৃষ্টি করে কারসাজি করা হতে পারে এবং এভাবে স্বাভাবিকের চেয়ে বেশি মুনাফা অর্জন করা হতে পারে। অনুপার্জিত আয় অন্বেষণ সমাজের উপর সামগ্রিকভাবে নেতিবাচক প্রভাব ফেলে। এতে সরকারের রাজস্ব হারানো যায়, সম্পদের অপবণ্টন হয়, অর্থনৈতিক বৈষম্য বৃদ্ধি পায়, রাজনীতিতে ঘুষ ও দুর্নীতির পরিমাণ বৃদ্ধি পায়, ফলে অর্থনীতির কর্মদক্ষতা হ্রাস পায় ও জাতীয় অবক্ষয়ের সম্ভাব্য সূচনা হয়।
নিয়ন্ত্রক কর্তৃপক্ষ কব্জাবন্দীকরণের মাধ্যমে দমনমূলক একচেটিয়া কারবারের অধিকারী হবার প্রচেষ্টার মাধ্যমে দুর্নীতিবাজ অনুপার্জিত আয় অন্বেষণকারীরা অর্থনৈতিক বাজারে নিজেদের স্বার্থ হাসিল করে নিতে পারে ও তাদের নীতিবান প্রতিদ্বন্দ্বীদের উপর অসুবিধা চাপিয়ে দিতে পারে।
আত্ম-অস্বীকৃত যৌন অভিমুখিতা
আত্ম-অস্বীকৃত যৌন অভিমুখিতা হল একটি আত্ম-অস্বীকৃত মানসিক অসুস্থতা, যার দ্বারা বোঝায় এমন কোন যৌন অভিমুখিতা বা আকর্ষণের অধিকারী হওয়া যা ব্যক্তির আদর্শীকৃত আত্মপরিচয়ের সঙ্গে সাংঘর্ষিক, যা দুশ্চিন্তা ও অস্থিরতার উদ্রেক ঘটায় এবং যা যৌন অভিমুখিতা পরিবর্তনের আকাঙ্ক্ষা অথবা বর্তমান যৌন অভিমুখিতার সঙ্গে আরও স্বাচ্ছন্দ্য অনুভব করার আকাঙ্ক্ষা সৃষ্টি করে। এটি অভ্যন্তরীণ যৌন অভিমুখিতাকে নির্দেশ করে না, বরং নিজের ভেতরে অবস্থানকারী যৌন অভিমুখিতার সঙ্গে নিজের আকাঙ্ক্ষিতযৌন অভিমুখিতার দ্বন্দ্বের প্রতি নির্দেশ করে।
শ্রেণিবিন্যাস
বিশ্ব স্বাস্থ্য সংস্থা (WHO) আত্ম-অস্বীকৃত যৌন অভিমুখিতাকে in the ICD-10 তালিকায় যৌন বিকাশ ও অভিমুখিতার বৈকল্য হিসেবে অন্তর্ভুক্ত করেছে। <!-- The WHO diagnosis covers when gender identity or sexual orientation is clear, yet a patient has another behavioural or psychological disorder which makes that patient want to change it. The diagnostic manual notes that a sexual orientation is not a disorder in itself.
Similarly, the American Psychological Association has officially opposed the category of ego-dystonic homosexuality since 1987. In 2007, a task force of the American Psychological Association undertook a thorough review of the existing research on the efficacy of reparative therapy for. Their report noted that there was very little methodologically sound research on sexual orientation change efforts (SOCEs) and that the "results of scientifically valid research indicate that it is unlikely that individuals will be able to reduce same-sex attractions or increase other-sex sexual attractions through SOCE." In addition, the task force found that "there are no methodologically sound studies of recent SOCE that would enable the task force to make a definitive statement about whether or not recent SOCE is safe or harmful and for whom." The diagnostic category of "ego-dystonic homosexuality" was removed from the American Psychiatric Association's DSM in 1987 (with the publication of the DSM-III-R). Sexual disorders are still present in the DSM under the category of "sexual disorder not otherwise specified". One of the disorders under this category is "persistent and marked distress about one’s sexual orientation”, which can be considered similar to what WHO describes as ego-dystonic sexual orientation. The Working Group looking at changes for the ICD-11 (due for implementation in 2018) reports that the classifications in section F66 are not clinically useful and recommends its deletion.
রায়বেশে
রায়বেশে বা রায়বেঁশে শুধুমাত্র পুরুষদের দ্বারা পরিবেশন করা ভারতীয় লোক যুদ্ধের নৃত্যের একটি ঘরানা। এই ধারার নৃত্যটি একসময় পশ্চিমবঙ্গে খুব জনপ্রিয় ছিল। বর্তমানে এটি বেশিরভাগ বীরভূম বর্ধমান ও মুর্শিদাবাদ জেলায় সঞ্চালিত হয়।গুরুসদয় দত্ত রায়বেঁশেকে পুনরায় সবার সামনে নিয়ে আসেন। গুরুসদয় দত্তের পর  লোকায়ত শিল্পী সংসদ একে পুনরায় জীবিত করে।অনেকের মতে এর উৎপত্তি বীরভূমে বা মুর্শিদাবাদে।  বর্তমানে শান্তিনিকেতন ব্রতচারি নৃত্য এর মাধ্যমে একে মানুষের কাছে পরিচিত করার চেষ্টা করছে। এটি রবীন্দ্রনাথ ঠাকুর পছন্দের  ছিল।   তিনি শান্তিনিকেতনে এই নাচ শেখানোর জন্য গুরুসদয় দত্তের কাছে শিক্ষক চান।
নাচ
ঐতিহ্যগতভাবে এই নৃত্য রায়বাশের (দীর্ঘ বাঁশের কাঠি) আকৃতির  অ্যাক্রোব্যাটিকসের সাথে শরীরের জোরালো এবং মাতাল চলাচল জড়িত। যার নাম থেকেই এটির উদ্ভব হয়েছিল। পারফরম্যান্সের সময় অভিনয়কারীরা  ধনুক দিয়ে তীর ছোড়ার, বর্শা নিক্ষেপ করার এবং তরোয়াল চালানোর অঙ্গভঙ্গি করে। অভিনয়ের সময় তাদের গোড়ালির উপর একটি পিতলের নূপুর (নুপুর) পরেন। এই নৃত্যের সাথে বাজানো হয় ঢোল  এবং কাঞ্চিস ( ঝিল্লি )। এই নাচটি ঐতিহ্যগতভাবে বাগদি বা ডোম সম্প্রদায় উপস্থাপন বা আবিষ্কার করেছিল। যারা মধ্যযুগীয় বাংলায় জমিদারদের দেহরক্ষী হিসাবে কাজ করেছিল।
মালদা কলেজ
মালদা কলেজ হল মালদা শহরের একটি উচ্চশিক্ষা প্রতিষ্ঠান। এই মহাবিদ্যালয়টি ১৯৪৪ সালে প্রতিষ্ঠিত হয়েছিল। এটি অতীতে উত্তরবঙ্গ বিশ্ববিদ্যালয়ের অধিভুক্ত থাকলেও বর্তমানে গৌড়বঙ্গ বিশ্ববিদ্যালয়ের অধীনে পরিচালিত হয়। কলেজটিতে স্নাতক বিষয়ে পাঠ দান করা হয়।
কলা ও বাণিজ্য
কলেজটিতে নেতাজি মুক্ত বিশ্ববিদ্যালয়োর একটি শাখা চালু হয়েছে। এছাড়া বর্ধমান বিশ্ববিদ্যালয়ের একটি শাখা এই কলেজে ২০১৩ সাল থেকে চালু হয়েছে।
অনুমোদন
মালদা কলেজটি বিশ্ববিদ্যালয় মঞ্জুরি কমিশনের দ্বারা অনুমদিত। নেক এর সমিক্ষায় কলেজটি বি গ্রেড ।
আমির ইবনে রাবিয়া
আমির ইবন রাবিয়া  (মৃত্যু - ৩২ হিজরি) মুহাম্মদ (সা.) এর একজন খ্যাতনামা সাহাবা ছিলেন, যিনি বদর,উহুদ ও খন্দকের যুদ্ধে অংশগ্রহণ করেন এবং তিনি একজন হাদিস বর্ণনাকারী সাহাবী।
নাম ও বংশ পরিচয়
আমির ইবন রাবীয়া এর মূলনাম আমির এবং ডাকনাম আবু আবদিল্লাহ । তার পিতার নাম রাবীয়া কিন্তু ইতিহাসে মাতার নাম জানা যায়না ।উমার ইবনে খাত্তাব তাকে খুব ভালোবাসতো তাই,উমার তাকে ছেলে হিসেবে গ্রহণের প্রস্তাব দেয় কিন্তু তার পিতা রাজি হননি । এ কারণে প্রাথমিক জীবনে এই সাহাবী আমের ইবনুল খাত্তাব (খাত্তাবের পুত্র আমের) নামে পরিচিত ছিলেন।
বর্ণিত রয়েছে যে, হযরত উমারের "বাইতুল মাকদাস" সফরের সময় হযরত আমের তার সফরসঙ্গী ছিলেন। যে বছর হযরত উসমানকে স্বীয় স্থলাভিষিক্ত করে হযরত উমার হজ্জে যান, সঙ্গে আমেরও ছিলেন।
ইসলাম গ্রহণ ও হিজরত
রাসূল আল আরকাম ইবন আবিল আরকামের বাড়ীতে আশ্রয় নেয়ার পূর্বে ইসলামের সেই সূচনাপর্বেই আমির ইবনে রাবীয়া ইসলাম গ্রহণ করেন । তিনি নিরাপত্তার সন্ধানে দুইবার ‍হাবশায় হিজরত করেন। প্রথমবার আমির স্ত্রী লায়লাকে মক্কায় রেখেই হাবশায় হিজরত করেন এবং পরবর্তীতে মক্কায় এসে পুনরায় স্ত্রীকে নিয়ে হাবশায় হিজরত করেন ।
এবং তারা হাবশা থেকে মক্কায় ফিরে আসেন । আবার মক্কা থেকে সস্ত্রীক মদিনায় হিজরত করেন । ইবন ইসহাকের মতে,মুহাজির সাহাবাদের মধ্যে সাবু সালামা সর্বপ্রথম মদীনায় হিজরত করেন,তারপর আমের ইবন রাবীয়া তারপর আবদুল্লাহ ইবন জাহাশ। যদিও অনেকেই এই ক্রমান্বয়ে দ্বিমত পোষণ করেছেন । তবে সবাই একমত রয়েছে যে, তার স্ত্রী হযরত লায়লা মক্কা থেকে মদীনায় হিজরতকারী প্রথম মহিলা।
যুদ্ধে অংশগ্রহন
তিনি বদর,উহুদ ও খন্দকের যুদ্ধে সফলভাবে অংশগ্রহণ করেন । তাছাড়া ছোট ছোট অভিযানেও তিনি অংশগ্রহণ করেছিলেন । তার পুত্র আবদুল্লাহ ইবনে আমির নিকট এইসকল যুদ্ধের বর্ণনা করতেন বলে ইতিহাসবিদগণ তার জীবনীতে উল্লেখ করেছেন ।
হযরত উসমানের খিলাফতের শেষ দিকে যখন প্রথম ফিতনা ও আত্মকলহ চরমরূপ ধারণ করে তখন হযরত আমের নির্জন বাস গ্রহণ করেন। দিন-রাত নিজেকে গৃহবন্ধী করে আল্লাহর ইবাদতে নিজেকে মশগুল রাখতেন ।এমনকি সাহাবাদের বর্ণনামতে উসমান খিলাফত চলাকালে তাকে বাইরে বের হতে দেখা যায়নি । এভাবেই তিনি অতিরিক্ত পরিশ্রমের ফলে অসুস্থ হয়ে পরেন ।
বর্ণিত একটি হাদিস
আমের ইবন রাবীয়া থেকে বর্ণিত,
আরবের এক ব্যক্তি তার নিকট আসে। আমের তার প্রতি যথেষ্ট সম্মান প্রদর্শন করেন। লোকটি সে কথা রাসূলুল্লাহর কাছে বর্ণনা করে। সে আবার ফিরে এসে আমেরকে বলে, আমি রাসূলুল্লাহর  কাছে এমন একটি উপত্যকার মালিকানা চেয়েছি, যার থেকে উত্তম উপত্যকা আরবে দ্বিতীয়টি নেই। আমি ইচ্ছা করেছি তার কিছু অংশ আপনাকে দান করবো। যা আপনার ও আপনার পরবর্তী প্রজন্মের কাজে আসবে। আমের বললেনঃ তোমার ঐ জমির কোন প্রয়োজন আমার নেই। এই ঘটনার প্রেক্ষাপটে কুরআনের এ আয়াতটি নাযিল হয়ঃ "মানুষের হিসাব নিকাশ নিকটবর্তী হয়েছে অথচ এখনও তারা অমনোযোগী হয়ে প্রত্যাখ্যান করে চলেছে"।
আমের বলেন, এ আয়াত আমাদেরকে দুনিয়ার প্রতি নির্মোহ করে তোলে।
মৃত্যু
গৃহবন্ধী অবস্থায় অসুস্থ হয়ে পড়েন এবং হযরত উসমানের শাহাদাতের কয়েকদিন পর ইনতিকাল করেন । অতিরিক্ত নির্জনতা অবলম্বনের জন্য তার অসুস্থতা ও মৃত্যুর তারিখ ভালোমত জানা যায়না । তবে মুসয়াব ইবন যুবাইর বলেনঃ আমের ৩২ হিজরিতে মারা যান। আবু উবাইদার মতে তার মৃত্যুসন হিজরী ৩৭। ওয়াকিদী বলেন, হযরত উসমানের শাহাদাতের অল্প কিছুদিন পর তিনি মৃত্যুবরণ করেন।
রান্না
thumb|right|200px|চীনের এক রাধুনী রান্না করছেন রান্না বা রন্ধন হল তাপের সাহায্যে খাবার প্রস্তুত করার পদ্ধতি। রান্নার সহায়ক শব্দগুলো হচ্ছে - রাঁধা, পাক, রন্ধন ইত্যাদি। যিনি রান্না করেন তাকে বাংলা ভাষায় রাধুঁনী, পাচক, পাচিকা বা বাবুর্চি বলা হয়। বাবুর্চি রান্না করতে খাবারের উপকরণের সমন্বয়ে, বিভিন্ন তৈজসপত্র ব্যবহার করে বিভিন্ন পদ্ধতিতে খাবার রান্না করে থাকেন। রান্নার মাধ্যমে খাবারের স্বাদ, রঙ, গন্ধ এবং রাসায়নিক উপাদানের পরিবর্তন ঘটে থাকে। রান্নার পদ্ধতিতে সারা পৃথিবীতেই এলাকাভেদে ভিন্নতা দেখা দেয়, যা নির্ভর করে ঐ এলাকার পরিবেশ, অর্থনীতি, সংস্কৃতি ও ঐতিহ্যের উপর। বাবুর্চি নিজেরাও রান্নার ক্ষেত্রে বেশ পারদর্শী এবং প্রশিক্ষণ প্রাপ্ত হয়ে থাকেন।
যেকোন পরিবারের নির্দিষ্ট একটি ঘরে কিংবা ছোট ঘরেরই এক কোণে রান্নার আয়োজন করা হয়। রান্নার অবশ্য প্রয়োজনীয় উপাদানগুলোর মধ্যে - চুলা, ডেকচি, কড়াই, মশলা সহ খাদ্যের উপকরণসমূহ অন্যতম। ভারত উপমহাদেশে সাধারণত মহিলারাই রান্নাঘরে দিনের একটি বিরাট অংশ অতিবাহিত করেন পরিবারের খাবার তৈরিতে। এছাড়া এতদ অঞ্চলের গ্রাম-গঞ্জে বিবাহ, আকিকা ইত্যাদি বড় বড় অনুষ্ঠানে ঘরের বাইরে বৃহৎ অস্থায়ী চুলা তৈরি করে রান্নার আয়োজন করা হয়।
দেবতী কর্মা
দেবতী কর্মা হলেন একজন ভারতীয় রাজনীতিবিদ যিনি ভারতীয় জনতা পার্টির রাজনীতির সাথে যুক্ত। তিনি ২০১৩ ও ২০১৯ সালে ছত্তিসগড় বিধানসভায় দন্তেওয়াড়া বিধানসভা কেন্দ্রের বিধায়ক হিসেবে নির্বাচিত হন।  তার স্বামী মহেন্দ্র কর্মা ছত্তিসগড় বিধানসভার সাবেক বিধায়ক ও বিরোধীদলীয় নেতা যিনি ২০১৩ সালের ২৫ মে মাওবাদী হামলায় নিহত হয়েছিলেন।
সূরা আর-রাহমান
এই সূরায় জ্বীন ও মানব জাতিকে উদ্দেশ্য করে বারবার প্রশ্ন করা হয়েছে, "অতএব, তোমরা তোমাদের রবের কোন কোন নিয়ামতকে অস্বীকার করবে?" এ আয়াতটি ৩১ বার রয়েছে।
রবীন্দ্রনাথ ঠাকুরের চিত্রকলা
থাম্ব|রবীন্দ্রনাথ ঠাকুর রবীন্দ্রনাথের চিত্রকলা বলতে বিশ্বকবি রবীন্দ্রনাথ ঠাকুর অঙ্কিত ছবিসমূহকে বোঝায়। ঠাকুর তার সাহিত্যকর্ম এবং গানের জন্যই খ্যাতিমান ; চিত্রশিল্পী হিসাবে তার পরিচয়টি গৌণ। কিন্তু তার আঁকা ছবির ভাণ্ডার বিশাল যদিও তা একজন সাহিত্যে নোবেল বিজয়ী একজন মহৎ কবির শেষ বয়সের ক্রীড়া হিসেবে সৃষ্টিকর্মের সীমানার বাইরে পড়ে থাকে। তার আঁকা ছবির সংখ্যা আড়াই হাজরের বেশি। তার চিত্রকলার প্রধান বৈশিষ্ট্য তার বর্ণিত স্বকীয় পদ্ধতি। এ পদ্ধতি অদ্ভুত, অস্বাভাবিক ; ফলে এক্ষেত্রে তার অনুসারী কেউ নেই। তার ছবি ভারতীয় ঐতিহ্যগত চিত্রকলার কোন কাঠামোতেই শ্রেণীবিন্যাস করা যায় না।
সূরা আর-রাহমান
শিরোনাম
এই সূরার শিরোনাম, যেটি সূরার প্রথম আয়াতে বলা হয়েছে যার অর্থ “পরম দয়াময় আল্লাহ”। এ সূরার মধ্যে প্রথম থেকে শেষ পর্যন্ত আল্লাহ তা’আলার রহমতের পরিচায়ক গুণাবলী ও তার বাস্তব ফলাফলের উল্লেখ করা হয়েছে। অন্যান্য সূরার মত এটিও (সূরা তওবা ব্যতীত) "বিসমিল্লাহির রাহমানির রাহীম" (পরম করুণাময় অসীম দয়ালু আল্লাহর নামে শুরু করছি) দিয়ে শুরু করা হয়েছে।
রবীন্দ্রনাথ ঠাকুরের চিত্রকলা
ইতিহাস
খেলার ছলেই তিনি আঁকতে শুরু করেছিলেন, তারপর একসময় তা নেশা হয়ে দাঁড়ায়। কার্যত তা কার্যত রেখা ও রং থেকে ছবি ফুটিয়ে তোলার স্বীয় শক্তির দৈনিক পরীক্ষায় পরিণত হয়। চিত্রকলায় ঠাকুরের কোন প্রথাগত বা আনুষ্ঠানিক প্রশিক্ষণ ছিল না। আঁকতে আঁকতে এক ধরনের দক্ষতা অর্জন করেন তিনি। আর ছবির সংখ্যা যখন আড়াই হাজার ছাড়িয়ে যায় তখন তা’ আর নিছক খেলা থাকে না, তাকে চিত্রসাধনা ব’লেই স্বীকার ক’রে নিতে হয়।
সূরা আর-রাহমান
নাযিল হওয়ার সময় ও স্থান
সূরা আর-রাহমান মক্কায় অবতীর্ণ। তবে মদীনায় অবতীর্ণ বলেও অভিমত পাওয়া যায় যার সূত্র আব্দুল্লাহ ইবনে আব্বাস, ইক্বরিমাহ এবং ক্বাতাদাহ। কিন্তু তাদেরই সূত্রে কথিত আছে যে এ সূরা মক্কায় অবতীর্ণ। অন্যান্য নির্ভরযোগ্য বিভিন্ন হাদীসের ভিত্তিতে কুরতুবী সূরা আর রাহমানকে মক্কায় অবতীর্ণ হওয়ার পক্ষে সিদ্ধান্ত দিয়েছেন। জিনদের উপস্থিতিতে রাসুল কর্তৃক এ সূরা আবৃত্তির ঘটনা মক্কায়ই ঘটেছিল। পূর্ববর্তী সূরা ক্বামারে আল্লাহর অবাধ্যতার শাস্তিতে হিসাবে পৃথিবীতে গযব নাজিলের ইাতহাস বর্ণনা করে “ফা কাইফা কা-না য়াযাবি ওয়া নুযুর” বাক্যের মাধ্যমে মানুষকে সতর্ক করা হয়েছে। অতঃপর ঈমান ও আনুগত্যকে উৎসহিত করার লক্ষ্যে বলা হয়েছে “ওয়া লাক্বাদ ইয়াসসারনার ক্কুর’আন”। এর বিপরীতে সূরা আর-রাহমানে আল্লাহপাকের ইহলোকিক ও পারলোকিক অবদানসমূহের কিছু কিছু উল্লেখ করা হয়েছে। সূরা হিযর-এরও আগে এটি মক্কায় অবতীর্ণ হয়েছিল। নবুয়তের ১০ম বৎসরে জ্বিনদের উপস্তিতিতে সূরা আর-রাহমান রাসুল কর্তৃক আবৃত্তির কথা সূরা আহ্‌ক্বাফে উল্লিখিত রয়েছে (আয়াত ২৯-৩২)। সুতরাং সূরা আহ্‌ক্বাফেরও আগে এটি নাযিল হয়েছিল। আবদুল্লাহ ইবনে মাসঊদ ক্বাবায় মাক্বামে ইবরাহিমে দাঁড়িয়ে এ সূরা আবৃত্তি করতে থাকলে কাফিররা তাকে মুখে আঘাত করতে থাকে। তিনি আহত হতে থাকেন এবং এক পর্যায়ে আবৃত্তি বন্ধ করতে বাধ্য হন।
রবীন্দ্রনাথ ঠাকুরের চিত্রকলা
ইতিহাস
ঠাকুর ছবির নামাকরণের বিরোধী ছিলেন, কেননা তিনি বা¯বের প্রতিচ্ছবি রূপায়ণের লক্ষ্য নিয়ে ছবি আঁকেন নি। তার মতে : ছবি প্রকৃতপক্ষে তাই ছবিটি দেখে যা মনে হয়। কার্যত: কী আঁকবেন স্থির না ক’রেই তিনি কলম-কাগজ নিয়ে বসেছেন। আর এই ভাবেই এক সময় কাগজে ছবির আভাস ফুটে উঠেছে।
ছবির বিষয়-আশয়
ঠাকুরের ছবিগুলোকে কয়েকটি ভাগে ভাগ করা যায়। প্রথমত: মুখমণ্ডল বা মুখাবয়বের ছবি ; দ্বিতীয়ত:অদ্ভুত কাল্পনিক প্রাণীর ছবি এবং তৃতীয়ত: প্রাকৃতিক দৃশ্যের ছবি। এর বাইরেও ছবি আছে। কিন্তু অধিকাংশ ছবি এর যে কোন একটি ভাগে পড়ে যায়। ঠাকুরের আঁকা অতিপ্রতিকৃতি ছবিও একাধিক ; এমন-কী ন্যুডও তিনি এঁকেছেন। ছবির বিষয় নির্বাচন প্রসঙ্গে আরো বলা যেতে পারে যে, মুখাবয়ব বা মুখমণ্ডল আঁকার প্রতি তার বিশেষ পক্ষপাত ছিল।
অঙ্কন শৈলী
কী আঁকবেন স্থির না ক’রেই ঠাকুর কলম-কাগজ নিয়ে আঁকতে বসতেন। শুরু করতেন কলমের টানে –রেখার পর রেখা, বিন্দুর পর বিন্দু, তুলিতে ছোপের পরে ছোপ দিয়ে গেছেন একের পর এক। প্রথমে একটি আকৃতির আভাস ফুটে উঠেছে, কলমের পরের খোঁচায় ভিন্ন আরেকটি আকৃতি পরিস্ফুট হয়েছে। আর এ ভাবেই এক-একটি অস্তিত্ব দৃশ্যমান হয়ে উঠেছে। এ রকম একটি অনিশ্চিত পদ্ধতির কারণে অনেক ক্ষেত্রেই পরিচিত আদলের পরিবর্তে অচেনা অবয়ব ফুঠে উঠেছে, চেনা মুখ ফুটে উঠেছে অদ্ভুত আকৃতি নিয়ে, আর তাকেই ঠাকুর সাদরে গ্রহণ করেছেন। কেবল রেখাকে ঘুরিয়ে-বাঁকিয়ে তার মধ্যে প্রাণ সঞ্চারের এই প্রচেষ্টা আর কারো মধ্যে দেখা যায় না।
তিনি এঁকেছেন অদ্ভুতভাবে ; তাঁর কাগজের মাপ ঠিক ছিল না ; ঠিক ছিল না রংয়ের। ভালো মানের সামগ্রী না-হওয়ায় বেশ কিছু ছবি অপুনরাদ্ধরণীয়ভাবে নষ্ট হয়ে গেছে। কখনো কলম, কখনো পেন্সিল, কখনো তুলি এমন-কী ওভারকোটের হাতায় রং মাখিয়ে পর্যন্ত এঁকেছেন। মহৎ ছবি সৃষ্টির চেয়ে অংকনটি আদৌ ছবি হয়েছে কি-না তাই নিয়ে তিনি সদা ভাবিতে ছিলেন। ছবিটা ছবি হলো কি-না সেটাই দেখতে বলেছিলেন ঠাকুর।
রেখা ও বিন্দুপুঞ্জের এই যে সুপ্ত শক্তি তা’ ঠাকুরের বোধে গভীরভাবে ধরা পড়েছিল ;– আর সে কারণেই তিনি রেখাকে ঘুরিয়ে-ফিরিয়ে অস্তিত্বের প্রতিরূপ গড়েছেন। রংয়ের ছোঁয়ায় তাকে করেছেন বৈচিত্র্যময়। রেখার প্রতি এই যে অভিনিবেশ তার প্রমাণ পাওয়া যায় তুলির পরিবর্তে কলমের ব্যবহারে তার প্রবণতার মধ্যে।
বিশ্লেষণ
নিজের আঁকা ছবি সম্পর্কে রবীন্দ্রনাথ বিবিন্ন সময়ে নানা মন্তব্য করেছেন। ‘ঐগুলি কেবল রেখাই নয়, ঐগুলি তার থেকেও কিছু বেশি, আমার চিত্রাঙ্কিত স্বপ্ন এক কাব্যিক কল্পনার দর্শন। আমার চিত্র রেখার ছন্দে আবদ্ধ কবিতা।’ আরো বলেছেন, আমি বিশ্ব সংসারকে কল্পনা করতে পারি রেখার জগৎ সংসার হিসেবে যেগুলো তাদেরকে মূর্ত প্রবাহের অন্তহীন শৃঙ্খলে পর্বতশ্রেণী ও মেঘমালা, বৃক্ষরাজি, ঝর্ণাধারা, অগ্নিগর্ভ জ্যোতিষ্কমণ্ডল, নিরন্তর জীবনস্রোত; নিশ্চুপ মহাকাল নিরবধি মহাশূন্য পেরিয়ে ভঙ্গিমারাজির মহাসংগীত মিলিত হয়ে যায় রেখাপুঞ্জের আর্তনাদে; যেন তারা আকস্মিক ইচ্ছাপূরণের আকাঙ্ক্ষায় সংগীহীনা বেদেনীর লক্ষ্যহীন ঘুরে বেড়ানো।’
আন্তর্জাতিক স্বীকৃতি
১৯৩০ খ্রিস্টাব্দে প্যারিস শহরের পিগ্যাল আর্ট গ্যালারীতে তাঁর প্রথম শিল্প প্রদর্শনী অনুষ্ঠিত হয়। এ ব্যাপারে সবচেয়ে উদ্যোগী ভূমিকা যিনি নিয়েছিলেন তিনি ভিক্টোরিয়া ওকাম্পো। এর পর পৃথিবীর বিভিন্ন দেশে ঠাকুরের ছবির প্রদর্শনীর আয়োজন করা হয়েছে। প্রতিটি প্রদশর্নী সমসাময়িক চিত্র সমালোকদের আকৃষ্ট করেছে। ইয়োরোপীয় চিত্রামোদীরা ঠাকুরের ছবিতে ভারতীয় নয় বরং আধুনিক ইয়োরোপিয় অঙ্কনরীতির সাযুজ্য পরিলক্ষ করে বিস্মিত হয়েছেন।
মার্গারেট গ্রুস
মার্গারেট কিস গ্রুস (জন্ম ২১শে সেপ্টেম্বর, ১৯৫৯) হলেন মার্কিন যুক্তরাষ্ট্র থেকে একজন অবসরপ্রাপ্ত লম্বা-দূরত্বের দৌড়বিদ । গ্রুস টেনেসির ন্যাশভিলে জন্মগ্রহণ করেন এবং বড় হয়ে ওঠেন। সেখানে তিনি ১৯৭৭ সালে হারপেথ হল স্কুল থেকে স্নাতক হন। নবম শ্রেণির ছাত্রী হিসেবে, তিনি ৮৮০ গজ দৌড়ে (২:১০.০৬) জাতীয় রেকর্ড স্থাপন করেন। একজন বরিষ্ঠ হিসাবে, তিনি ১৬০০ মিটার (৪:৪৫.৪৪) একটি রাষ্ট্রীয় রেকর্ড তৈরি করেছিলেন যা ৪০ বছর ধরেও ভাঙা যায়নি। সামগ্রিকভাবে, তিনি রাজ্য চ্যাম্পিয়নশিপ জিতেছেন ৮৮০ গজ দৌড়ে, তিনবার মাইল দৌড়ে প্রতিবার, একটি রাজ্য চ্যাম্পিয়ন মাইল রিলে এবং দুবার হারপেথ হলের রাজ্য চ্যাম্পিয়নশিপ দলের অংশ হয়ে (এবং আরও এক বছর তাদের রানার-আপ দলের অংশ হয়েছিলেন)।
তিনি ভার্জিনিয়া বিশ্ববিদ্যালয়ে নিয়োগ পেয়েছিলেন। ১৯৮১ সালে, তিনি ৫০০০ মিটার দৌড়ে একটি বিশ্ব ইনডোর রেকর্ড স্থাপন করেছিলেন।
গ্রুস কোরিয়ার সিউলে ১৯৮৮ সালের গ্রীষ্মকালীন অলিম্পিকে ম্যারাথনে প্রতিদ্বন্দ্বিতা করেছিলেন এবং ১৯৮৪ সালের অলিম্পিক গেমসের অতিরিক্ত খেলোয়াড় ছিলেন। ১৯৮৮ সালকে ধরে তিনি দুবার পিটসবার্গ ম্যারাথন জিতেছিলেন, এর মধ্যে ১৯৮৮ সালে তিনি তাঁর ব্যক্তিগত সেরা দৌড়েছিলেন (২:২৯:৫০)।
ব্যক্তিগত
গ্রুস বিয়ে করেছেন পল স্লোনকে। তাঁদের দুটি সন্তান আছে. তাঁদের মেয়ে, এমা, ২০১৪ সালে টেনেসি স্টেট ক্রস কান্ট্রি চ্যাম্পিয়নশিপ জিতেছে (১৮:৩৬.২৫)। এর আগে উচ্চ বিদ্যালয়ের পড়ার সময় সে রাজ্য চ্যাম্পিয়নশিপে ৪র্থ, ৩য় এবং তারপর ২য় স্থান অর্জন করেছিল।
মাইকেল এইচ. হার্ট
ফার্মি কূটাভাস
হার্ট ১৯৭৫ সালে ফার্মি কূটাভাসের একটি বিশদ পরীক্ষা প্রকাশ করেন: মহাবিশ্বের কোথাও বহির্জাগতিক জীবনের চরম সম্ভাবনা এবং এর জন্য কোনও প্রমাণের সম্পূর্ণ অনুপস্থিতির মধ্যে বৈসাদৃশ্য। হার্টের কাজ তখন থেকে অনেক গবেষণার জন্য একটি তাত্ত্বিক প্রসঙ্গবিন্দু হয়ে উঠেছে যা এখন কখনও কখনও ফার্মি-হার্ট কূটাভাস নামে পরিচিত। কূটাভাস অধ্যয়নে হার্টের অবদান সম্পর্কে, জিওফ্রে এ. ল্যান্ডিস লিখেছেন: "[কূটাভাস]-এর জন্য আরও সঠিক নাম হবে ফার্মি-হার্ট কূটাভাস, যেহেতু ফার্মিকে প্রথম প্রশ্ন জিজ্ঞাসা করার কৃতিত্ব দেওয়া হয়, হার্টই প্রথম ছিলেন একটি কঠোর বিশ্লেষণ করুন যে সমস্যাটি তুচ্ছ নয়, এবং তার ফলাফল প্রকাশ করার জন্যও প্রথম।" রবার্ট এইচ. গ্রে হার্টের ১৯৭৫ সালের গবেষণাপত্রে হার্টকে এই যুক্তির সঠিক প্রবর্তক হিসাবে দেখেন। গ্রে যুক্তি দেন যে ফার্মি কূটাভাস শব্দটি একটি ভুল নাম; যে এটি ফার্মির কাজ নয়, বা এটি একটি প্রকৃত কূটাভাস (বরং একটি যুক্তি) নয়। তাই তিনি প্রস্তাব করেন যে, (মানক, কিন্তু তার মতে ভুল) নাম ফার্মি কূটাভাসের পরিবর্তে, এটি হার্ট-টিপলার যুক্তি হিসাবে পরিচিত হওয়া উচিত - যুক্তির জন্মদাতা হিসাবে হার্টের অগ্রাধিকারকে স্বীকার করে। তবে ফ্র্যাঙ্ক জে. টিপলারের উল্লেখযোগ্যতাকেও স্বীকার করে যে, হার্টের যুক্তির বর্ধিতকরণ তার ১৯৮০ সালের গবেষণাপত্রে বহির্জাগতিক বুদ্ধিমান প্রাণীর অস্তিত্ব নেই।
হার্ট বিরল পৃথিবী অনুকল্পের একজন প্রবক্তা; তিনি জলবায়ু গবেষণার উপর ভিত্তি করে একটি খুব সংকীর্ণ বাসযোগ্য অঞ্চলের প্রস্তাব করেছিলেন। তিনি এই অনুমানের পক্ষে সমর্থন করেছিলেন প্রভাবশালী বইতে যা তিনি সহ-সম্পাদনা করেছিলেন, "বহির্মুখী: তারা কোথায়", বিশেষত অধ্যায়ে তিনি এটিতে অবদান রেখেছিলেন "বায়ুমণ্ডলীয় বিবর্তন, ড্রেক সমীকরণ এবং ডিএনএ: স্পার্স লাইফ ইন দ্য ইনফিনিট। বিশ্ব"।
মাইকেল এইচ. হার্ট-এর সবচেয়ে প্রভাবশালী ১০০
হার্টের প্রথম বইটি ছিল মাইকেল এইচ. হার্ট-এর সবচেয়ে প্রভাবশালী ১০০ (১৯৭8), যা ৫০০,০০০-এরও বেশি কপি বিক্রি করেছে এবং বহু ভাষায় অনূদিত হয়েছে। হার্টের তালিকায় প্রথম ব্যক্তি ছিলেন মুহাম্মাদ, যাকে তিনি যিশু বা মূসার উপর নির্বাচিত করেন। হার্ট এই বিষয়টিকে দায়ী করেছেন যে মুহাম্মদ ধর্মীয় এবং ধর্মনিরপেক্ষ উভয় ক্ষেত্রেই "সর্বোচ্চ সফল" ছিলেন। তিনি ইসলামের বিকাশে তার ভূমিকার জন্য মুহাম্মদকেও স্বীকৃতি দেন, খ্রিস্টধর্মের বিকাশে যিশুর অবদানের চেয়ে অনেক বেশি প্রভাবশালী। হার্ট দাবি করেন যে খ্রিস্টধর্মের বিকাশে যীশুর চেয়ে প্রেরিত পৌল আরও অগ্রণী ছিলেন।
শেতাঙ্গ বিচ্ছিন্নতাবাদ
হার্ট নিজেকে একজন শ্বেতাঙ্গ বিচ্ছিন্নতাবাদী হিসেবে বর্ণনা করেছেন এবং শ্বেতাঙ্গ বিচ্ছিন্নতাবাদী হিসেবে সক্রিয় ছিলেন। ১৯৯৬ সালে, হার্ট জ্যারেড টেলরের শেতাঙ্গ বিচ্ছিন্নতাবাদী সংগঠন, নিউ সেঞ্চুরি ফাউন্ডেশন, আমেরিকান রেনেসাঁর প্রকাশক দ্বারা আয়োজিত একটি সম্মেলনে বক্তৃতা করেন। তিনি মার্কিন যুক্তরাষ্ট্রকে চারটি রাজ্যে বিভক্ত করার প্রস্তাব করেছিলেন: একটি শেতাঙ্গ রাষ্ট্র, একটি কৃষ্ণাঙ্গ রাষ্ট্র, একটি হিস্পানিক রাষ্ট্র এবং একটি সমন্বিত মিশ্র-জাতি রাষ্ট্র।
২০০৬ সালের আমেরিকান রেনেসাঁ সম্মেলনে ইহুদি ধর্মাবলম্বী হার্ট ডেভিড ডিউকের সাথে জনসাধারণের মুখোমুখি হয়েছিলেন। কু ক্লাক্স ক্ল্যানের প্রাক্তন গ্র্যান্ড উইজার্ড এবং লুইসিয়ানা রাজ্যের প্রাক্তন প্রতিনিধি ডিউকের ইহুদি বিদ্বেষী মন্তব্য নিয়ে। কনফারেন্সের বিবরণে বলা হয়েছে যে হার্ট উঠে দাঁড়িয়েছিলেন ও ডিউককে নাজি বলে ডাকেন (ক্রোধান্বিত অবস্থায়) এবং ঝড় তুলেছিলেন।
হার্ট ২০০৯ সালে বাল্টিমোরে পশ্চিমী সভ্যতা সংরক্ষণ শিরোনামে একটি সম্মেলনের আয়োজন করে। এটিকে "আমেরিকার জুডিও-খ্রিস্টান ঐতিহ্য এবং ইউরোপীয় পরিচয়" রক্ষা করার প্রয়োজনীয়তাকে সম্বোধন করার জন্য বিল করা হয়েছিল। আমন্ত্রিত বক্তাদের মধ্যে রয়েছেন: লরেন্স অস্টার, পিটার ব্রিমলো, স্টিভেন ফারন, জুলিয়া গোরিন, লিনো এ. গ্র্যাগলিয়া, হেনরি সি. হারপেন্ডিং, রজার ডি. ম্যাকগ্রা, প্যাট রিচার্ডসন, জে. ফিলিপ রুশটন, সর্জা ট্রিফকোভিচ এবং ব্রেন্ডা ওয়াকার৷
রজনীকান্ত সেন
রজনীকান্ত সেন (২৬ জুলাই, ১৮৬৫ - ১৩ সেপ্টেম্বর, ১৯১০) প্রখ্যাত কবি, গীতিকার এবং সুরকার হিসেবে বাঙালি শিক্ষা-সংস্কৃতিতে চিরস্মরণীয় হয়ে আছেন। তিনি "কান্তকবি" নামেও পরিচিত। দ্বিজেন্দ্রলাল রায়ের সমসাময়িক এই গীতিকারের গানগুলো খুবই জনপ্রিয়। ঈশ্বরের আরাধনায় ভক্তিমূলক ও দেশের প্রতি গভীর মমত্ববোধ বা স্বদেশ প্রেমই তাঁর গানের প্রধান বৈশিষ্ট্য ও উপজীব্য বিষয়। বঙ্গভঙ্গ আদেশ রদের জন্য ১৯০৫ খ্রিস্টাব্দে যে স্বদেশী আন্দোলনের সূত্রপাত হয় সেই সময় কান্ত কবি রচনা করলেন বিখ্যাত গান 'মায়ের দেওয়া মোটা কাপড় মাথায় তুলে নেরে ভাই' এই গান বিপ্লবীদের অনুপ্রেরণা দিত। অবশ্য তিনি অনেক হাসির গান লিখেছেন। তার বিখ্যাত দুটি কাব্যগ্রন্থ 'বাণী' এবং 'কল্যাণী'। অনেক গানে তিনি সুরও দিয়েছেন।
শিক্ষাজীবন
শৈশবে রজনী খুবই দুষ্টপ্রকৃতির অধিকারী ও সদা-সর্বদাই খেলাধুলায় ব্যস্ত থাকতেন। কিন্তু তার নৈতিক চরিত্র সকলের আদর্শস্থানীয় ছিল। তিনি পড়াশোনায় কিঞ্চিৎ সময় ব্যয় করার সুযোগ পেতেন। তারপরও পরীক্ষায় আশাতীত ফলাফল অর্জন করতে পারতেন তিনি। পরবর্তীকালে এ বিষয়ে তিনি তার দিনপঞ্জী বা ডায়রীতে উল্লেখ করেছেন -
বিদ্যালয় অবকাশকালীন সময়ে প্রতিবেশীর গৃহে সময় ব্যয় করতেন। সেখানে রাজনাথ তারকরত্ন মহাশয়ের কাছ থেকে সংস্কৃত ভাষা শিখতেন। এছাড়াও, গোপাল চন্দ্র লাহিড়ীকে তিনি তার শিক্ষাগুরু হিসেবে পেয়েছিলেন। রজনীকান্ত বোয়ালীয়া জিলা স্কুলে (বর্তমান রাজশাহী কলেজিয়েট স্কুল) ভর্তি হন। ১৮৮৩ সালে কুচবিহার জেনকিন্স স্কুল থেকে ২য় বিভাগে এন্ট্রান্স পাস করেন। এরফলে তিনি প্রতিমাসে দশ রূপি বৃত্তি পেতেন। পরবর্তীতে ১৮৮৫ সালে রাজশাহী কলেজ থেকে ২য় বিভাগে এফ.এ পাশ করে সিটি কলেজে ভর্তি হন। সেখান থেকে ১৮৮৯ সালে বি.এ পাশ করে করেন। অতঃপর একই কলেজ থেকে ১৮৯১ সালে পরিবারকে সহায়তা করার জন্য আইন বিষয়ে বি.এল ডিগ্রী অর্জন করেন রজনীকান্ত সেন।
ব্যক্তিগত জীবন
তিনি হিরন্ময়ী দেবী নাম্নী এক বিদূষী নারীকে ১৮৮৩ সালে (৪ঠা জ্যৈষ্ঠ, ১২৯০ বঙ্গাব্দ) বিবাহ করেন। হিরন্ময়ী দেবী রজনী'র লেখা কবিতাগুলো নিয়ে আলোচনা করতেন। কখনো কখনো তার কবিতার বিষয়বস্তু সম্পর্কে মতামত ও সমালোচনা ব্যক্ত করতেন। তাদের সংসারে পাঁচ পুত্র - শচীন্দ্র", "জ্ঞানেন্দ্র", "ভুপেন্দ্র, "ক্ষিতীন্দ্র" ও শৈলেন্দ্র এবং চার কন্যা - শতদলবাসিনী, শান্তিবালা, "প্রীতিলতা" ও "তৃপ্তিবালা" ছিল। কিন্তু পুত্র ভুপেন্দ্র ও কন্যা শতদলবাসিনী খুব অল্প বয়সেই মারা যায়। রজনী দুঃখ-ভারাক্রান্ত মনে এবং ঈশ্বরের উপর অগাধ আস্থা রেখে পরদিনই রচনা করেন -
সাহিত্য-সংস্কৃতি
রজনীকান্ত সেনের মা মনোমোহিনী দেবী বাংলা সাহিত্যের প্রতি বেশ অনুরক্ত ছিলেন। তিনি এ বিষয়ে কিশোর রজনীকান্তের সাথে আলাপ-আলোচনা করতেন। এই আলোচনা-পর্যালোচনাই তাঁর ভবিষ্যত জীবনে ব্যাপক প্রভাব পড়েছিল। ভাঙ্গাকুঠি'র তারকেশ্বর চক্রবর্তী ছিলেন তার বন্ধু। তার সঙ্গীত সাধনাও রজনীকে সঙ্গীতের প্রতি দূর্বার আকর্ষণ গড়তে সাহায্য করে।
শৈশবকাল থেকেই তিনি স্বতঃস্ফূর্তভাবে ও স্বাবলীল ভঙ্গীমায় বাংলা ও সংস্কৃত - উভয় ভাষায়ই কবিতা লিখতেন। তিনি তার রচিত কবিতাগুলোকে গান আকারে রূপ দিতে শুরু করেন। পরবর্তীতে বাদ্যযন্ত্র সহযোগে গান পরিবেশন করতেন। রজনী'র কবিতাগুলো স্থানীয় উৎস, আশালতা প্রমূখ সংবাদ-সাময়িকীতে অনেকবার প্রকাশিত হয়েছিল। কলেজ জীবনের দিনগুলোতে তিনি গান লিখতেন। অভিষেক অনুষ্ঠান ও সমাপণী বা বিদায় অনুষ্ঠানেই গানগুলো রচনা করে গাওয়া হতো। তিনি তার অতি জনপ্রিয় গানগুলো খুবই স্বল্প সময়ের ব্যবধানে রচনা করতে সক্ষমতা দেখিয়েছিলেন। তেমনি একটি গান রাজশাহী গ্রন্থাগারের সমাবেশে মাত্র এক ঘণ্টার মধ্যে রচনা করেছিলেন -
১৫ বছর বয়সে কালীসঙ্গীত রচনার মাধ্যমে তার অপূর্ব কবিত্বশক্তির বহিঃপ্রকাশ ঘটে। আইন পেশার পাশাপাশি তিনি সাহিত্য-সাংস্কৃতিক অঙ্গনে বিশেষতঃ সঙ্গীত, সাহিত্য, নাটকে অভিনয় ইত্যাদিতে গভীরভাবে মনোঃসংযোগ ঘটান। এরই প্রেক্ষাপটে রাজশাহীতে অবস্থানকালে তার বন্ধু ও বিখ্যাত ঐতিহাসিক অক্ষয়কুমার মৈত্রেয় মহাশয় এবং স্ত্রীর কাছ থেকে বেশ সক্রিয় সমর্থন পান।
thumb|240px|right|শরৎ কুমার রায়কে লিখিত চিঠিতে সঙ্গীতের আসক্তির কথা লিখেছিলেন। রজনীকান্ত ওকালতি পেশায় গভীরভাবে সংশ্লিষ্ট ও সন্তুষ্ট হতে পারেননি। এ সময় থেকে মৃত্যুর প্রায় এক বৎসর পূর্ব পর্যন্ত রজনীকান্তের জীবন এক অখণ্ড আনন্দের খনি ছিল। তার সঙ্গীত-প্রতিভাই তাকে অমর করে রেখেছে। সঙ্গীত-রচনা করা তার পক্ষে এমনই সহজ ও স্বাভাবিক ছিল যে, তিনি অবহেলায় উপেক্ষায় অতি উৎকৃষ্ট সঙ্গীত রচনা করতে পারতেন। সঙ্গীতের প্রতি তার প্রবল আগ্রহের কথা ব্যক্ত করে তিনি শরৎ কুমার রায়কে চিঠিতে জানিয়েছিলেন -
বঙ্গভঙ্গ ও স্বদেশী আন্দোলন
স্বদেশী আন্দোলনে তার গান ছিল অসীম প্রেরণার উৎসস্থল। ৭ আগস্ট, ১৯০৫ সালে বঙ্গভঙ্গের বিরুদ্ধে কলকাতার টাউনহলে একটি জনসভা অনুষ্ঠিত হয়। এতে বিলাতী পণ্য বর্জন এবং স্বদেশী পণ্য গ্রহণের সিদ্ধান্ত নেন বাংলার প্রখ্যাত নেতৃবর্গ। ভারতের সাধারণ জনগণ বিশেষতঃ আহমেদাবাদ এবং বোম্বের অধিবাসীগণ ভারতে তৈরী বস্ত্র ব্যবহার করতে শুরু করেন। কিন্তু এ কাপড়গুলোর গুণগতমান বিলাতে তৈরী কাপড়ের তুলনায় তেমন মসৃণ ও ভাল ছিল না। এর ফলে কিছুসংখ্যক ভারতবাসী খুশী হতে পারেননি। এই কিছুসংখ্যক ভারতীয়দেরকে ঘিরে রজনীকান্ত রচনা করেন তার বিখ্যাত দেশাত্মবোধক ও অবিস্মরণীয় গান -
এ গানটি রচনার ফলে পুরো বাংলায় অদ্ভুত গণ-আন্দোলন ও নবজাগরণের পরিবেশ সৃষ্টি করে। গানের কথা, সুর ও মাহাত্ম্য বিপুল জনপ্রিয়তা অর্জন করায় রজনীকান্তও ভীষণ খুশি হয়েছিলেন। স্বদেশী আন্দোলনের সাথে জড়িত ব্যক্তিবর্গও গানটিকে উপজীব্য করে ব্যাপক উৎসাহ-উদ্দীপণায় অগ্রসর হতে থাকেন। ভারতীয় বিপ্লবী নেতারাও পরবর্তী বছরগুলোয় বেশ সোৎসাহে আন্দোলনে ঝাঁপিয়ে পড়েছিলেন গানটিকে ঘিরে।
পরবর্তীকালে তিনি প্রায় একই ঘরানার আরো একটি জনপ্রিয় গান রচনা করেন -
গানটির পরবর্তী চরণগুলো ছিল মূলতঃ ব্রিটিশ পণ্য বর্জন সংক্রান্ত। বিখ্যাত আরো একটি গান তিনি প্রার্থনাসঙ্গীত হিসেবে রচনা করেছিলেন -
সঙ্গীতজীবন
রজনীকান্ত শৈশবকাল থেকে সঙ্গীতপ্রিয় হয়ে উঠেছিলেন। কোথাও কোন সুমধুর সঙ্গী শুনলেই তিনি সুর, তাল-সহ তৎক্ষণাৎ তা কণ্ঠস্থ করতে পারতেন। তার পিতা গুরুপ্রসাদ সেন একজন দক্ষ সঙ্গীতজ্ঞ হিসেবেও পরিচিত ছিলেন। ফলে পিতার সাহচর্য্যেই শৈশবে সঙ্গীত অনুশীলন করার সুযোগ ঘটে তার। বস্তুতঃ কাব্যের চেয়ে গানের ক্ষেত্রে তার কৃতিত্ব অধিক। যৌবনে সঙ্গীত রচনায় বিশেষ পারদর্শীতার পরিচয় প্রদান করেন রজনীকান্ত।
অক্ষয়কুমারের বাসভবনে আয়োজিত গানের আসরে তিনি স্বরচিত গানের সুকণ্ঠ গায়ক হিসেবে আবির্ভূত হন । রাজশাহীতে অবস্থানকালে রজনীকান্ত সেন তৎকালীন সময়ের অত্যন্ত জনপ্রিয় কবি দ্বিজেন্দ্রলালের কণ্ঠে হাসির গান শুনে হাসির গান রচনা শুরু করেন। অত্যন্ত ক্ষিপ্রতার সঙ্গে গান রচনায় তার জুড়ি মেলা ভার ছিল। তিনি কবি দ্বিজেন্দ্রলাল রায়ের লেখনীর দ্বারা ভীষণভাবে প্রভাবান্বিত হয়েছিলেন। ফলে তিনিও তার মতো করে সমগোত্রীয় লেখা লিখতে শুরু করেন।
বাংলাদেশ এবং ভারতের অনেক সঙ্গীত শিল্পী কান্তগীতি গানগুলো গেয়েছেন। তন্মধ্যে - কৃষ্ণা চট্টোপাধ্যায়, নীলা মজুমদার, পান্নালাল ভট্টাচার্য্য, অনুপ ঘোষাল, নিশীথ সাধু, হেমন্ত কুমার মুখোপাধ্যায়, শ্রীকান্ত আচার্য্য, অর্ঘ্য সেন, জুঁথিকা রায়, সন্ধ্যা মুখোপাধ্যায়, আরতী মুখোপাধ্যায়, মান্না দে, মানবেন্দ্র মুখোপাধ্যায়, ছবি বন্দ্যোপাধ্যায়, ইফফাত আরা দেওয়ান, উৎপলা সেন প্রমুখ অন্যতম।
কবিতা
কবি হিসেবেও যথেষ্ট সুখ্যাতি অর্জন করেছিলেন রজনীকান্ত সেন। নির্মল আবেগ ও কোমল সুরের ব্যঞ্জনায় তার গান ও কবিতাগুলো হয়েছে ঋদ্ধ ও সমৃদ্ধ।
ব্যঙ্গ কবিতা
রজনীকান্ত সেন ব্যঙ্গ কবিতা রচনায় সিদ্ধহস্তের অধিকারী ছিলেন। তার বুড়ো বাঙ্গাল কবিতাটি তেমন-ই একটি। কবিতাটি রস-নিবেদনে এবং ব্যঙ্গ চাতুর্যতায় - এক কথায় অপূর্বঃ-
তিনি সমাজের বিভিন্ন দিক নিয়ে তীব্র ব্যঙ্গ করেছিলেন। তৎকালীন সামাজিক সংস্কার, শিক্ষিত সমাজের বিকৃতি ইত্যাদি উপকরণ নিয়ে ব্যঙ্গ করার সাথে সাথে গ্লানিমুক্ত নির্দোষ হাসির কবিতাও তিনি লিখেছেন। এদেশের ঐতিহাসিক গবেষণার প্রতি প্রচ্ছন্ন শ্লেষের সাথে কৌতুকরসের পরিবেশনা রয়েছে পুরাতত্ত্ববিৎ কবিতায় -
নীতি কবিতা
গল্প, কাহিনী বা নিছক কলাশিল্পের সাহায্যে কবি জ্ঞানগর্ভ নীতিকথা বা তত্ত্ব প্রচার করেন। নীতিকথার তীব্রতা কল্পনার স্পর্শে যাতে কোমল ও কান্তরূপ পরিগ্রহ করে, তাই কবি হৃদয়ের উদ্দেশ্য হওয়া উচিত। সেই দৃষ্টিকোণে রজনীকান্ত সেনের অমৃত কাব্যগ্রন্থটি একটি স্বার্থক নীতি কবিতার অন্তর্ভুক্ত। উপযুক্ত কাল কবিতায় তিনি লিখেছেন -
কর্মজীবন
বি.এল ডিগ্রী অর্জনের মাধ্যমে শিক্ষাজীবন শেষ করে ১৮৯১ সালে তিনি রাজশাহীতে আইন পেশায় নিয়োজিত হয়েছিলেন। তার জ্যেঠা অর্থাৎ বাবার বড় ভাই তখন রাজশাহীতে উকিল হিসেবে কর্মরত ছিলেন। ফলে আইন পেশায় রজনী'র দ্রুত উত্তরণ ঘটতে থাকে। কিন্তু আইন পেশার পাশাপাশি সাহিত্য-সাংস্কৃতিক অঙ্গনেই বেশি সম্পৃক্ত রাখতেন নিজেকে। ফলশ্রুতিতে তিনি তার সুনাম হারাতে থাকেন। মক্কেলদের কাছে চাহিদামাফিক সময় দিতে পারতেন না। পরবর্তীকালে কিছুদিন তিনি নাটোর এবং নওগাঁ জেলায়ও অস্থায়ীভাবে মুন্সেফ হিসেবে কাজ করেছিলেন রজনীকান্ত সেন।
অন্যান্য
রজনী শারীরিক কসরৎ এবং খেলাধুলায় বেশ আগ্রহী ছিলেন। খেলাধুলায় অতি উৎসাহের কারণে নিজ ব্যয়ে ভাঙ্গাবাড়ীতে ফুটবল এবং ক্রিকেট খেলতে পছন্দ করতেন। নিজ গ্রামে তিনি বেশ সুপরিচিত ও জনপ্রিয় ছিলেন। সর্ববিদ্যায় পারদর্শীতা অর্জন - বিশেষ করে গান-বাজনা, খেলাধুলা, অভিনয়-কলা প্রভৃতি বিষয়ে পারঙ্গমতাই এর মূল কারণ। গ্রামের নিরক্ষর মহিলাদের মাঝে শিক্ষা প্রসারের জন্যেও অগ্রণী ভূমিকা পালন করেন রজনীকান্ত সেন। এরফলে পশ্চাদমুখী, অশিক্ষিত গ্রামবাসীর অনুন্নত চিন্তা-ভাবনার মুখোমুখি হন তিনি। এমনকি তার ছাত্রদের কাছ থেকেও বিভিন্ন ধরনের সমস্যার সম্মুখীন হয়ে তা মোকাবিলা করতে হয়েছে তাকে।
রচনাসমগ্র
রাজশাহী থেকে প্রচারিত উৎসাহ মাসিক পত্রিকায় রজনীকান্তের রচনা প্রকাশিত হতো। তার কবিতা ও গানের বিষয়বস্তু মূখ্যতঃ দেশপ্রীতি ও ভক্তিমূলক। হাস্যরস-প্রধান গানের সংখ্যাও নেহায়েত কম নয়। জীবিত থাকাকালে তিনটি গ্রন্থ রচনা করেছেন তিনি। সেগুলো হলো -
এছাড়াও ৫টি বই তার মৃত্যু-পরবর্তীকালে প্রকাশিত হয়েছিল। সেগুলো হচ্ছে -
তন্মধ্যে - বাণী এবং কল্যাণী গ্রন্থটি ছিল তার গানের সঙ্কলন বিশেষ। তিনি কান্ত কবি নামেও পরিচিত। অমৃত কাব্যসহ দু'টি গ্রন্থে বর্ণিত রয়েছে শিশুদের পাঠ্য উপযোগী নীতিবোধ সম্পর্কীয় ক্ষুদ্র কবিতা বা ছড়া। রবীন্দ্রনাথ ঠাকুরের কণিকা কাব্যগ্রন্থটিই তাকে অমৃত কাব্যগ্রন্থ রচনা করতে ব্যাপক প্রভাবান্বিত করেছে।
উল্লেখযোগ্য সাহিত্য-কর্ম এবং অবিস্মরণীয় আধ্যাত্মিক গানগুলো রচনার মাধ্যমে রজনীকান্ত সেন অমরত্ব লাভ করে চিরস্মরণীয় হয়ে রয়েছেন। প্রধানত তার গানগুলো হিন্দুস্তানী শাস্ত্রীয় সঙ্গীত ঘরণার। এতে তিনি কীর্তন, বাউল এবং টপ্পার যথাযথ সংমিশ্রণ ঘটাতে সক্ষমতা দেখিয়ে ভারতীয় উপমহাদেশের অগণিত শ্রোতা-লেখকের মন জয় করেছেন।
শেষ দিনগুলোয়
১৯০৯ সালে রজনীকান্ত কণ্ঠনালীর প্রদাহজনিত কারণে সমস্যা ভোগ করতে থাকেন। আর্থিক সঙ্কট প্রকট আকার ধারণ করা সত্ত্বেও একই বছরের ১০ সেপ্টেম্বর তারিখে তাকে জোরপূর্বক কলকাতায় প্রেরণ করেন পরিবারের সদস্যরা। একজন ব্রিটিশ ডাক্তার তাকে পরীক্ষা-নিরীক্ষা করেন ও তার ল্যারিঙ্কস্‌ ক্যানসার হয়েছে বলে সনাক্ত করেন। অতঃপর তিনি কলকাতার বিভিন্ন প্রথিতযশা ডাক্তারের শরণাপন্ন হন। কিন্তু তার অবস্থার আর উত্তরণ হয়নি, বরঞ্চ উত্তরোত্তর অবনতি হতে থাকে।
শেষ আশ্রয় হিসেবে বারাণসীতে ঈশ্বরের কাছ থেকে প্রকৃতি প্রদত্ত আরোগ্য লাভের আশায় বেশ কয়েকমাস ব্যয় করেন। এ ব্যয়ভার বহনের লক্ষ্যে খুবই বিষাদ চিত্তে তার প্রকাশিত বাণী এবং কল্যাণী বই দু'টোর গ্রন্থস্বত্ত্ব বিক্রী করে দিতে বাধ্য হন তিনি। কলকাতায় পুনরায় ফিরে আসলেও শারীরিক অবস্থা ক্রমশঃ আরো ভেঙ্গে পড়ে। অতঃপর তিনি ১০ ফেব্রুয়ারি, ১৯১০ তারিখে ক্যাপ্টেন ডেনহ্যাম হুয়াইটের তত্ত্বাবধানে কলকাতা মেডিক্যাল কলেজ ও হাসপাতালে ট্রাকিওটোমি অপারেশন করান। এরফলে তিনি কিছুটা আরোগ্য লাভ করলেও চীরতরে তার বাকশক্তি হারান। অপারেশন পরবর্তী জীবনের বাকী দিনগুলোয় হাসপাতালের কটেজ ওয়ার্ডে ব্যয় করেন।
তারপর তিনি গানটিকে কবিতা আকারে বোলপুরে রবীন্দ্রনাথের কাছে পাঠিয়ে দেন। উষ্ণপ্রকৃতির এ কবিতা হাতে পেয়ে রবিঠাকুর ৩০ জুলাই একটি চিঠি লেখেন। তাতে তিনি রজনী'র ব্যাপক সাহিত্য প্রতিভা এবং গৌরবময় ভূমিকার কথা সবিশেষভাবে উল্লেখ করেন। এর মাধ্যমেই তার অন্তরাত্মা শক্তি ও সাহস জুগিয়ে সর্বপ্রকার ব্যথা-বেদনা থেকে মুক্ত থাকবে বলে ব্যক্ত করেন। এ সময়ে তিনি বেশ কিছু আগমণী এবং বিজয়া'র গান রচনা করেন।
মহাপ্রস্থান
রজনীকান্তের শেষ দিনগুলো ছিল অসম্ভব ব্যথায় পরিপূর্ণ। তিনি ১৩ সেপ্টেম্বর, ১৯১০ সালে (১৩১৭ বঙ্গাব্দের ২৮শে ভাদ্র) মঙ্গলবার রাত্রি সাড়ে আট ঘটিকার সময় লোকান্তরিত হন।
স্বীকৃতি
ক্ষণজন্মা এই অমর সঙ্গীতকার ও লেখক ব্যক্তিত্বকে সম্মান জানিয়ে বাংলাদেশের প্রখ্যাত কবি ও সাহিত্যিক আসাদ চৌধুরী ১৯৮৯ সালে রজনীকান্ত সেন শিরোনামে একটি জীবনীগ্রন্থ রচনা করেন।
আংকাসাওয়ান প্রকল্প
মালয়েশিয়া সরকার কর্তৃক গৃহীত আংকাসাওয়ান প্রকল্প দ্বারা দেশটি প্রথমবারের মতো আন্তর্জাতিক মহাকাশ স্টেশনে মালয়েশিয়ার নাগরিক পাঠানোর প্রস্তুতি নেয়। মালয় শব্দ আংকাসাওয়ান-এর অর্থ নভোচারী। প্রকল্পটির অংশ হিসেবে ২০০৭ সালের ১০ই অক্টোবর, প্রথম মালয়েশীয় নাগরিক শেখ মুসযাফার শুকরের মহাশূন্যে গমন করেন।
ইতিহাস ও লক্ষ্য
মালয়েশিয়ার প্রাক্তন প্রধানমন্ত্রী মাহাথির বিন মোহাম্মদ রাশিয়ার সাথে যৌথভাবে এই প্রকল্পের ঘোষণা দেন। মালয়েশিয়ার বিমান বাহিনীর জন্য সুখোই সু-৩০এমকেএম ফাইটার জেট বিমান ক্রয় করার সময় দুই সরকারের মধ্যকার সমঝোতায় এই প্রকল্পের চুক্তি করা হয়।
চুক্তি অনুযায়ী রাশিয়া ফেডারেশন দুইজন মালয়েশীয় নাগরিকের মহাশূন্য ভ্রমণের ট্রেনিং এবং একজনকে ২০০৭ সালের অক্টোবরে আন্তর্জাতিক মহাকাশ স্টেশনে পাঠানোর সকল খরচ বাবদ বহন করে।
মালয়েশিয়ার সরকার দেশটির তরুণ সমাজকে গণিত ও বিজ্ঞানে আগ্রহী করে তোলার পাশাপাশি দেশের ভাবমূর্তি উচুতে নিয়ে যেতে এই প্রকল্প হাতে নেয়। মালয়েশিয়ার বিজ্ঞান, প্রযুক্তি ও উদ্ভাবন মন্ত্রণালয়ের মন্ত্রী, জামালউদ্দিন জারজিস বলেন, "এই প্রকল্প শুধু একজন মালয়েশীয়কে মহাশূন্যে পাঠানোর প্রকল্প নয়। স্বাধীনতার ৫০ বছর পর আমাদের জাতি হিসেবে সফলতার নতুন ধাপে পা রাখা প্রয়োজন।"
মালয়েশিয়ার প্রথম নভোচারী শেখ মুসযাফার শুকর বলেন, "আমি কোন খ্যাতি বা তারকা হওয়ার আশা করছি না। আমার এই যাত্রা মালয়েশীয়দের বিশেষ করে স্কুলের বাচ্চারা যেন বিজ্ঞান ও মহাকাশ বিষয়ে আগ্রহী হয় সে ব্যাপারে অনুপ্রেরণা যোগাতে।"
বাছাই
থাম্ব|আংকাসাওয়ান প্রকল্পের চূড়ান্ত চারজন প্রতিদ্বন্দী্র সাথে প্রকল্পের সদস্যরা শেষ ধাপ পর্যন্ত চারজন প্রতিদ্বন্দী হলেন:
২০০৭ সালের ২৩শে জুলাই শেখ মুসাযাফার নাসার একটি সংবাদ কনফারেন্সে এক্সপেডিশন ১৬-এর অন্যান্য সদস্যদের সাথে যোগ দেন। শেখ মুসযাফারের বদলি হিসেবে ফাইজ খালীদ পাইপলাইনে ছিলেন।
২০০৭ সালের ১০ই অক্টোবর সয়োজ টিএমএ-১১তে শেখ মুসাযাফার প্রথম মালয়েশিয়ার নাগরিক হিসেবে মহাশূন্যের পাড়ি জমান। তিনি দশ দিন আন্তর্জাতিক মহাকাশ স্টেশনে পার করেন। সয়োজ টিএমএ-১০-এ করে তিনি পৃথিবীতে ১০ দিন পরে ফিরে আসেন।
সমালোচনা
শেখ মুস্পযাফরকে মহাশূন্যে পাঠাতে প্রায় ২৬ মিলিয়ন মার্কিন ডোলার সমমূল্যের অর্থ মালয়েশিয়ার সরকারকে গুণতে হয়েছে। মালয়েশিয়ার মহাশূণ্য প্রকল্প একটি উন্নয়নশীল রাষ্ট্রের নিছক অর্থের অপচয় বলে সমালোচিত হয়েছে। অবশ্য সরকারি কর্মকর্তারা ২০০৩ সালে মস্কো থেকে ১৮টি ফাইটার জেট বিমান ক্রয়ের সময়ে হওয়া সামরিক প্রতিরক্ষা সমঝোতায় প্রায় ৯০০ মিলিয়ন মার্কিন ডলার এই প্রকল্পের অর্থায়নের জন্য পাওয়া গিয়েছিল বলে দাবী করেন।
একাধিক ব্যক্তি, বিশেষ করে মালয়েশিয়াবাসীরা শেখ মুসযাফারকে মহাশূন্যেগামী বিমানে যাত্রাকারী নয় বরং একজন নভোচারী বলে উপাধি পাওয়ার যোগ্য বলে মনে করেন। কেননা, তিনি এই যাত্রার পূর্বে সম্পূর্ণ নভোচারীর মতই ট্রেনিং নিয়েছিলেন।
ক্যাথরিন হিউস (অভিনেত্রী)
'''ক্যাথরিন সি. হিউস' (জন্ম ৬ এপ্রিল ১৯৯৫) একজন মার্কিন অভিনেত্রী। তিনি এনবিসির ল অ্যান্ড অর্ডার: স্পেশাল ভিক্টিমস ইউনিট, সিবিএসের ব্লু ব্লাডস, ম্যান, উইমেন অ্যান্ড চিল্ড্রেন-এ অতিথি শিল্পী হিসাবে এবং মি অ্যান্ড আর্ল অ্যান্ড দ্য ডায়িং গার্ল চলচ্চিত্রের পার্শ্বচরিত্রে অভিনয় করেন। তিনি মাই ডেড এক্স ও পার্ফেক্ট কমান্ডো'' ধারাবাহিকের প্রধান চরিত্রে অভিনয় করেছেন।
অ্যামারান্থাস অ্যান্ডার্সোনাই
অ্যামারান্থাস অ্যান্ডারসোনাই (Amaranthus anderssonii) হল অ্যামারান্থাসি পরিবারের অন্তুর্ভুক্ত একটি উদ্ভিদ প্রজাতি। এটি ইকুয়েডরের স্থানীয় উদ্ভিদ।
পীর (সুফিবাদ)
পীর বা পির সূফি গুরু বা আধ্যাত্মিক শিক্ষকদের একটি উপাধি। তাদের হজরত ( حضرة থেকে) এবং শাইখ বা শাইখ নামেও ডাকা হয়, যা মূলত এর আরবি প্রতিশব্দ। একে প্রায়সময় ইংরেজীতে সেইন্ট বা সাধু এবং খ্রিস্টান পরিভাষা "এল্ডার" হিসেবে ব্যাখ্যা করা হয়। সুফিবাদে কোন পীরের ভূমিকা হল তার শিষ্যদের সুফি পন্থায় নির্দেশনা দেওয়া। যা অনেকসময় সহবত নামক সাধারণ পাঠদান ও ব্যক্তিগত দিকনির্দেশনার মাধ্যমে করা হয়৷ পীর বলতে অপর যে শব্দগুলো ব্যবহৃত হয় সেগুলো হল মুর্শিদ  (مرشد) ও সরকার । আলেভি মতবাদে, পীরদেরকে সরাসরি আলীর উত্তরসূরী বলা হয়।
নটি আমেরিকা
নটি আমেরিকা ক্যালিফোর্নিয়ার সান দিয়েগোতে অবস্থিত একটি পর্নগ্রাফিক চলচ্চিত্র স্টুডিও।
ইতিহাস
সংস্থাটি ২০০১ সালের জুনে একটি ছোট কর্মী দিয়ে সোকল ক্যাশ মার্কা নামে প্রতিষ্ঠিত হয়েছিল এবং ২০০৪ এর মার্চ মাসে এর নাম পরিবর্তন করে নটি আমেরিকা রাখা হয়। এর লোগোতে থাকা ১৭৭৬ তারিখটি মার্কিন যুক্তরাষ্ট্রের স্বাধীনতার ঘোষণাকে নির্দেশ করে যেখানে থমাস জেফারসন "জীবন, স্বাধীনতা এবং সুখের অন্বেষণ" এর অধিকারের ঘোষণা দিয়েছিলেন।
সংস্থাটি এখন ৬০টিরও বেশি কর্মী নিযুক্ত করেছে এবং ৭০ টিরও বেশি ডিভিডি প্রকাশ করেছে। এই ডিভিডিগুলি ২০০৫ সালের নভেম্বর থেকে পিউর প্লে মিডিয়ার মাধ্যমে বিশ্বব্যাপী বিতরণ করেছে।
সংস্থাটি ২০০৮ সালের জানুয়ারিতে স্যুইট ৭০৩ নামে একটি সমকামী শাখা চালু করেছিল।
২০০৮ সালের অক্টোবরে, নটি আমেরিকা অ্যাডোব এয়ার- ভিত্তিক একটি অ্যাপ্লিকেশন নটি আমেরিকা ডিরেক্ট চালু করে, যা মূলত "পর্নের জন্য একটি আইটিউনস" হিসাবে বর্ণনা করা হয়েছিল। এর মাধ্যমে সাবস্ক্রিপশন ছাড়াই বিনামূল্যে স্বতন্ত্র পূর্ণ দৈর্ঘ্যের ডিআরএম দৃশ্য দেখা যেত। এটির দায়িত্বে থাকা বিকাশকারী চলে যাওয়ায় এটি কিছুদিন পরেই বন্ধ হয়ে যায়।
পুরস্কার
নটি আমেরিকা অনেকবার এভিএন পুরস্কারের জন্য মনোনীত হয়েছে। ২০০৮ সালে নটি আমেরিকা/পিউর প্লে মিডিয়া এভিএন সেরা জাতিগত-থিমযুক্ত সিরিজ (এশিয়ান)-এর এর পুরস্কার জিতেছিল। তারা লাতিন ব্যভিচারী সিরিজের জন্য ২০১১ সালে এভিএন সেরা জাতিগত-থিমযুক্ত সিরিজ (লাতিন)-এর এর পুরস্কারও জিতেছিল।
২০১২ সালে তারা এক্সবিজ পুরস্কার জিতেছিল তাদের বর্ষসেরা লাতিন থিমযুক্ত সিরিজ 'ল্যাটিন ব্যভিচার' এবং নটিআমেরিকা ডট কম-এর বর্ষসেরা স্টুডিও সাইটের জন্য।
২০১৩ সালে তারা মাই সিস্টারর্স হট ফ্রেন্ড ভলিউম ২৫ এবং টু নাইটস গার্লফ্রেন্ড ভলিউম ৭ -এর জন্য 'স্টুডিও অফ দ্য ইয়ার' এবং 'ভিনেট সিরিজ অব দ্য ইয়ার' সহ একাধিক এক্সবিজ পুরস্কারের জন্য মনোনয়ন পেয়েছিল। অতিরিক্ত মনোনয়নের মধ্যে ছিল মাই ওয়াইফস হট ফ্রেন্ড -এর জন্য 'বছরের ভিনেট সিরিজ' অন্তর্ভুক্ত ছিল। তারা টু নাইটস গার্লফ্রেন্ড -এর জন্য 'বর্ষসেরা ভিনেট সিরিজ' এবং 'বর্ষসেরা নতুন সিরিজ' এবং 'লাতিন এডাল্টারি' এবং 'স্টুডিও সাইট অব দ্য ইয়ার' এর জন্য 'বর্ষসেরা লাতিন থিমযুক্ত সিরিজ' পুরস্কার সহ অনেক এক্সবিজ পুরস্কার জিতেছিল।
২০১৪ সালে তারা "টু নাইটস গার্লফ্রেন্ড" এর জন্য 'ভিনেট সিরিজ অব দ্য ইয়ার' বিভাগে এক্সবিজ পুরস্কার জিতেছিল।
রাজধরপুর মাধ্যমিক বিদ্যালয়
রাজধরপুর মাধ্যমিক বিদ্যালয় (যেটা রাজধরপুর উচ্চ বিদ্যালয় নামেও পরিচিত) হল রাজধরপুর, বালিয়াকান্দি, রাজবাড়ী - ৭৭৩০, বাংলাদেশে অবস্থিত একটি মাধ্যমিক শিক্ষা প্রতিষ্ঠান । বিদ্যালয়টি শিক্ষা কার্যক্রম শুরু করে ১৯৬১ সালে নিম্ন-মাধ্যমিক বিদ্যালয় স্থাপনের মাধ্যমে যেটা পরবর্তী সময়ে, ১৯৭৩ সালে পূর্ণাঙ্গ মাধ্যমিক বিদ্যালয় হিসেবে পূনরায় যাত্রা শুরু করে। বিদ্যালয়টি প্রতিষ্ঠা করেন এলাকার সমাজ সেবক এবং শিক্ষানূরাগী ব্যক্তিত্ব আব্দুল গফুর মোল্লা।
ইতিহাস
১৯৬০ সালে মরহুম আব্দুল গফুর মোল্লা ইসলামপুর ইউনিয়নের চেয়ারম্যান নিবাচিত হবার পর রাজধরপুরের বিভিন্ন উন্নয়নের পাশাপাশি উচ্চ বিদ্যালয়ের স্বপ্নসাধ বুকে নিয়ে শুরু করলেন ১৯৬১ সালে রাজধরপুর মাধ্যমিক বিদ্যালয়। আব্দুল গফুর মোল্লা বিদ্যালয়ের সার্বিক দায়িত্বে ছিলেন। প্রধান শিক্ষক ছিলেন মরহুম খোশেদুর রহমান। বিদ্যালয়টি যথাসময়ে সরকারী স্বীকৃতি না পাোয়ার কারণে ১৯৬৪ সালে আবার বন্ধ হয়ে যায়। ১৯৬৭ সালে মরহুম আব্দুল রাজ্জাক মোল্লা অঙ্কুরে বিনিষ্ট হয়ে যাওয়া রাজধরপুর মাধ্যমিক বিদ্যালয় পূনর্গঠিত করার স্বপ্ন নিয়ে হাজী কাঁচাই মোল্লা নিম্ন মাধ্যমিক বিদ্যালয় শুরু করলেন। অন্যত্র চাকরী হওয়ার কারনে তিনি চলে যান। ১৯৬৮ সালে বিদ্যালয়টির নাম পরিবর্তন করে রাজধরপুর নিম্ন-মাধ্যমিক বিদ্যালয় নামকরণ করা হয় । ১৯৬৭ সালে ১লা জানুয়ারী থেকে সরকারী স্বীকৃতি লাভ করে এবং বিদ্যালয়টি ১৯৭২ সাল পর্যন্ত নিম্ন-মাধ্যমিক বিদ্যালয় হিসাবে চালু ছিল। ১৯৭৩ সালের ১লা জানুয়ারী থেকে রাজধরপুর নিম্ন-মাধ্যমিক বিদ্যালয়টিতে ৯ম শ্রেণি খোলা হয়। স্থানীয় ব্যক্তি বর্গ বিভিন্ন ভাবে বিদ্যালয়টির উন্নয়ন করার চেষ্টা করতে লাগলেন। অবশেষে ১৯৭৩ সালের ১লা জানুয়ারী থেকে সরকারী অনুমোদ লাভ করে। এবং তারপর থেকেই পূর্নাঙ্গ মাধ্যমিক বিদ্যালয় হিসেবে যাত্রা শুরু করে বিদ্যালয়টি।
অবস্থান
বিদ্যালয়টি রাজবাড়ী জেলার বালিয়াকান্দি থানা সদর হতে ১২ কি:মি: উত্তরে অবস্থিত।
শাহলা শেরকাত
শাহলা শেরকাত (জন্ম ৩০শে মার্চ, ১৯৫৬) একজন ইরানি সাংবাদিক, প্রকাশক, লেখক, নারীবাদী, নারী অধিকার কর্মী। তিনি একজন বিশিষ্ট ফারসি নারীবাদী লেখক, এবং ইরানে নারী অধিকার আন্দোলনের অন্যতম পথিকৃৎ।
জীবনী
শেরকাতের জন্ম ইরানের ইসফাহান শহরে। তিনি তেহরান বিশ্ববিদ্যালয় থেকে মনোবিজ্ঞানে স্নাতক ডিগ্রি প্রাপ্ত হন এবং তেহরানে কিহান ইনস্টিটিউট থেকে সাংবাদিকতায় একটি শংসাপত্র অর্জন করেন। ২০০২ সাল থেকে, তিনি আল্লামা তাবাতাবাই বিশ্ববিদ্যালয় থেকে মহিলাদের গবেষণায় স্নাতকোত্তর ডিগ্রি অর্জনের জন্য কাজ করছেন।
তিনি অনুভব করেছিলেন যে মূলধারার সাংবাদিকতা ইরানে নারীর অধিকারের গুরুত্বপূর্ণ প্রচারকে উপেক্ষা করছে। তখন তিনি জানান ম্যাগাজিন (ইংরেজি: "নারী") প্রকাশ করেছিলেন। জনান হয়ে উঠেছিল প্রথম স্বাধীন পত্রিকা, এই পত্রিকা ইরানি মহিলাদের সমস্যার উপর আলোকপাত করেছে এবং সংস্কারের রাজনীতি থেকে শুরু করে গার্হস্থ্য নির্যাতন থেকে যৌনতা পর্যন্ত সবকিছুর ওপর তীক্ষ্ণ আলোকপাত করে রাজনৈতিক জলকে ক্রমাগত পরীক্ষা করেছে। জানানের বিষয়বস্তুর মধ্যে ছিল বিবাহবিচ্ছেদ আইন, পতিতাবৃত্তি, এইচআইভি/এইডস, গার্হস্থ্য নির্যাতন এবং মাতৃ হেফাজতের সমস্যা। ইরানি বিপ্লবের পর জানান ম্যাগাজিন সবচেয়ে গুরুত্বপূর্ণ ইরানি নারী সম্বন্ধিত পত্রিকা। ১৬ বছর প্রকাশের পর জানান পত্রিকা যখন নিষিদ্ধ হয়ে গেল, তিনি জানান-ই এমরুজ প্রকাশ করা শুরু করলেন।
ইরান সরকারের যখন মনে হয়েছে জানান পত্রিকার বিষয়বস্তু সীমানা লঙ্ঘন করছে, তখন যেহেতু তিনি সম্পাদকীয় পরিচালক, তাই তাঁকে পত্রিকার বিষয়বস্তুর জন্য দায়ী করে নির্দিষ্ট নিবন্ধ রক্ষার জন্য ইরানের প্রেস আদালতে ডাকা হয়েছে। বিতর্কিত প্রবন্ধগুলির মধ্যে ছিল ২০০৩ সালে নোবেল শান্তি পুরস্কার বিজয়ী শিরিন এবাদীর একটি নিবন্ধ এবং ইসলামী আইন ও নারীদের নিয়ে বিতর্কিত ধারাবাহিক নিবন্ধ যেগুলি নারী অধিকার আইনজীবী মেহরঙ্গিজ কর এবং ইসলামিক ধর্মগুরু মোহসেন সাইদজাদে লিখেছিলেন। তিনি বার্লিনে নির্বাচন পরবর্তী ইরান সম্মেলন যোগদান করেছিলেন বলে ২০০১ সালে তাঁকে চার মাসের জন্য কারাদণ্ড দেওয়া হয়েছিল। এই সম্মেলনে সংসদ নির্বাচনে সংস্কারবাদী প্রার্থীদের সাফল্যের পর ইরানের রাজনীতির ভবিষ্যৎ নিয়ে আলোচনা করা হয়েছিল।
সম্মাননা ও পুরস্কার
হার্ভার্ড বিশ্ববিদ্যালয়ে সাংবাদিকতার জন্য নেইম্যান ফাউন্ডেশন থেকে ২০০৫ লুই লিয়নস পুরস্কার,
২০০৫ ইন্টারন্যাশনাল উইমেন মিডিয়া ফাউন্ডেশন (আইডব্লিউএমএফ) থেকে সাংবাদিকতায় সাহস পুরস্কার
যুবরাজ সিং (রাজনীতিবিদ)
যুবরাজ সিং হলেন একজন ভারতীয় রাজনীতিবিদ যিনি ভারতীয় জনতা পার্টির রাজনীতির সাথে যুক্ত। ২০১৯ সালের ২৭ সেপ্টেম্বর তিনি উত্তর প্রদেশ বিধানসভায় হামিরপুর বিধানসভা কেন্দ্রের বিধায়ক হিসেবে নির্বাচিত হন।
জুলিয়ান বার্নস
জুলিয়ান প্যাট্রিক বার্নস (Julian Patrick Barnes) (জন্ম: ১৯শে জানুয়ারি, ১৯৪৬ সালে) বিংশ শতাব্দীর শেষপাদে আবির্ভূত একজন ব্রিট্রিশ ঔপন্যাসিক। তিনি ২০১১ সালে বুকার পুরস্কার লাভ করেন। দ্য সেন্স অব অ্যান এন্ডিং (The Sense of an Ending) শিরোনামীয় উপন্যাসের জন্য তাকে এ পুরস্কার প্রদান করা হয়। এর আগেও তিনি ফ্লোবের্স প্যারট, ইংল্যান্ড, ইংল্যান্ড, ও আর্থার অ্যান্ড জর্জ বইয়ের জন্য তিনবার এ পুরস্কারের জন্য বিবেচতি হয়েছিলেন। এছাড়াও তিনি ড্যান কাভানা ছদ্মনামে অপরাধ কল্পকাহিনী লিখেন।
২০০৪ সালে তিনি অর্দ্র দে আর্ত এ দে লেত্র'র কমান্দোর উপাধিতে ভূষিত হন। এছাড়া তিনি সমারসেট মম পুরস্কার ও জেফ্রি ফেবার মেমোরিয়াল পুরস্কার লাভ করেন। ২০২১ সালে তিনি জেরুসালেম পুরস্কার লাভ করেন।
শংকরদেব শিশু বিদ্যা নিকেতন, ভূরাগাঁও
শংকরদেব শিশু বিদ্যা নিকেতন, ভুরাগাঁও হল একটি বেসরকারী অসমীয়া মাধ্যমের স্কুল যা বিদ্যা ভারতী অনুমোদিত শিশু শিক্ষা সমিতি, আসাম অধীনে র ভূরাগাঁও, মরিগাঁও জেলায় অবস্থিত।